b'\n_START_ARTICLE_\nMichailas Tucha\xc4\x8devskis\n_START_SECTION_\nBiografija\n_START_PARAGRAPH_\n1914\xc2\xa0m. baig\xc4\x97 karin\xc4\x99 mokykl\xc4\x85, I-ojo pasaulinio karo dalyvis, tur\xc4\x97jo poru\xc4\x8diko karin\xc4\xaf laipsn\xc4\xaf. Nuo 1918\xc2\xa0m. buvo bol\xc5\xa1evik\xc5\xb3 partijos narys. Vadovavo \xc4\xafvairiems Raudonosios armijos daliniams, frontams Pamaskvyje, Pavolgyje, Kaukaze, sumu\xc5\xa1ant A. Kol\xc4\x8diako ir A. Denikino armijas. Vadovavo Raudonosios Armijos daliniams Lenkijos-soviet\xc5\xb3 kare 1919\xe2\x80\x931921\xc2\xa0m. \xc5\xbdiauriai mal\xc5\xa1ino Kron\xc5\xa1tato j\xc5\xabreivi\xc5\xb3 mai\xc5\xa1t\xc4\x85, Tambovo valstie\xc4\x8di\xc5\xb3 sukilim\xc4\x85._NEWLINE_Po Pilietinio karo buvo Rusijos revoliucin\xc4\x97s-karin\xc4\x97s tarybos pirmininko pavaduotoju, TSRS Gynybos liaudies komisaro I-uoju pavaduotoju. 1935\xc2\xa0m. buvo tarp pirm\xc5\xb3j\xc5\xb3 penki\xc5\xb3 TSRS kari\xc5\xa1ki\xc5\xb3, kuriems buvo suteiktas Taryb\xc5\xb3 S\xc4\x85jungos mar\xc5\xa1alo laipsnis._NEWLINE_M. Tucha\xc4\x8devskio ir kit\xc5\xb3 tarybini\xc5\xb3 kari\xc5\xa1ki\xc5\xb3 byla laikoma masinio stalininio teroro Taryb\xc5\xb3 S\xc4\x85jungoje prad\xc5\xbeia.'